পয়লা বৈশাখে আসছেন একেন বাবু

পয়লা বৈশাখ বড় পর্দায় রহস্য সমাধানে আসছেন একেন বাবু । এই বিষয়ে একেন বাবু অর্থাৎ অনির্বাণ চক্রবর্তীর সঙ্গে কথা বলে জানা গেল, একেন বাবু ও তাঁর দলবল এখন ছবির ডাবিংএ ব্যস্ত। ফেব্রুয়ারি মাস জুড়ে শ্যুটিংয়ের কাজ হয়েছেন।

মজার এই গোয়েন্দা চরিত্র এবার বড় পর্দায় আসার কারনে তাঁর দায়িত্ব অনেক বেড়ে গেছে। অনির্বাণ নিজে খুব উচ্ছ্বসিত। ছবিতে অনির্বাণ চক্রবর্তীর সঙ্গে দেখা যাবে সুহত্র মুখোপাধ্যায়, আরজে সোমক , দেবাশিস মন্ডল, পায়েল সরকার প্রমুখ অভিনেতাদের।

এবারের রহস্য পাহাড়ে। একেন বাবুর স্ত্রীকে কি দেখা যাবে ছবিতে, সেই প্রশ্নের উত্তরে রহস্য বজায় রেখে তাঁর উত্তর, ” সেটা রহস্য থাক আপাতত”।
জয়দীপ মুখোপাধ্যায়ের পরিচালনায় একেন বাবুর কান্ডকারখানা এবার সিনেমার পর্দায় আসছে ১৪ এপ্রিল অর্থাৎ পয়লা বৈশাখ।

‘ দ্যা একেন ‘ একজন সাধারণ অথচ জিনিয়াস বাঙালি ডিটেকটিভ কীভাবে রহস্য সমাধান করেন, সেটা এবার বড়পর্দায় দেখা যাবে । এই ছবির মিউজিকের দায়িত্ত্বে রয়েছেন জয় সরকার। গল্প লিখেছেন সুজন দাশগুপ্ত, চিত্রনাট্য ও সংলাপ লিখেছেন পদ্মনাভ দাশগুপ্ত। দর্শক অপেক্ষায় বড় পর্দায় একেন বাবুর কান্ড কারখানা দেখার জন্য।